આ મામલે સોલા પોલીસ મથકના પીઆઈ ડી.વી રાણાએ જણાવ્યું હતું કે હિંમતનગર ખાતે રહેતા અભિષેક દિનેશભાઈ ભટ્ટે એક અરજી આપીને રજૂઆત કરી હતી કે ગોતા ઓવરબ્રિજ પાસે આવેલી સોસાયટીમાં રહેતા મનાલીબહેન રાવલ સાથે તેમના લગ્ન થયાં હતાં. આ લગ્ન જીવનથી આજથી દોઢ વર્ષ પહેલાં તેમને એક બાળકી જિયાનો જન્મનો થયો હતો. જિયાના જન્મ બાદ તેમની અને તેમની પત્ની વચ્ચે કૌટુંબિક ઝઘડાના કારણે બંને વચ્ચે કોર્ટ કેસ ચાલી રહ્યા છે. જેના કારણે એકાદ વર્ષથી મનાલીબહેન પુત્રી જિયાને લઈને તેમના પિતાના ઘરે રહેવા આવી ગયાં હતાં.